kardosdrur/scandi-wiki huggingface dataset:
Stockholms Hedvig Eleonora distrikt

Stockholms Hedvig Eleonora distrikt er et svensk folkeregisterdistrikt i Stockholms kommune og Stockholms län.

Distriktet ligger i Östermalm i Stockholms innerstad, og distriktet blev opretter den 1. januar 2016.

I distriktet ligger Hedvig Eleonora kyrka, der blev indviet den 21. august 1737 . Kirken er opkaldt efter dronning Hedvig Eleonora af Slesvig-Holsten-Gottorp, der var gift med kong Karl 10. Gustav af Sverige.

Referencer

Noter 

Folkebogføringsdistrikter i Stockholms län
Etableret i 2016
Walldorf (Baden)

Walldorf er en tysk by med 15.534 indbyggere i Rhein-Neckar-kredsen i den tyske delstat Baden-Württemberg. En af byens sønner er John Jacob Astor, grundlæggeren af hotelkæden Waldorf-Astoria og Waldorfsalaten. Rudolf Steiner-skolerne går i mange land under betegnelsen Waldorf-skoler, eftersom den første skole blev grundlagt af direktøren for Waldorf-Astoria-cigaretfabrikken i Stuttgart, Emil Molt.

Indtil slutningen af det 19. århundrede var Walldorf en landsby, hvor der blev dyrket. humle, tobak og aspargesl. Efterhånden forvandlede landsbyen sig til en handelsplads for landbrugsprodukter. Der dyrkes også i dag asparges i området, som af aspargesbønderne sælges direkte til forbrugerne.

I dag er der i Walldorf flere arbejdspladser end indbyggere, nemlig mere end 15.500. Dermed er byen en magnet for hele oplandet. De vigtigste brancher er Informationsteknologi (SAP SE), trykindustri (Heidelberger Druckmaschinen), boligartikler (IKEA), farver og lak, smørestofteknik, byggeri, og musikinstrumenter (session GmbH).

Historie 
Walldorf nævnes første gang den 20. oktober 770 i et gavebrev til Lorsch Kloster. Navnet betyder «landsbyen i skoven».

Under Den tyske bondekrig og Trediveårskrigen blev byen åsted for kamphandlinger og plyndringer. Under Den Pfalziske Arvefølgekrig i 1689 blev den fuldstændig ødelagt og først nogen år senere bosatte folk sig i byen igen. Nybyggerne var, som i det meste af Kurpfalz, trosflygtninger fra Schweiz. Det gjaldt blandt andre slægten Astor.

Som følge af bygningen af Rhindalbanen fra Mannheim til Karlsruhe i 1843 oplevede Walldorf i det 19. århundrede et økonomisk opsving. I 1901 tildelte storhertug Frederik 1. af Baden Walldorf stadsretten. 

Under arkeologiske udgravninger ved  Walldorf blev er fra 2001 til 2002 opdaget rester af en romersk gård. Det indhegnede fire hektar store gårdområde forsørgede sandsynligvis områdets romerske tropper. Anlægget blev formodentlig etableret i det 1. århundrede.

I oktober 1940 blev Walldorfs jøder deporteret til den franske interneringslejr Gurs. Mange af dem blev senere myrdet i de tyske koncentrationslejre. Tyve Stolpersteine  (snublesten) på byens fortove minder om dem.

Galleri

Eksterne henvisninger 

 Wikivoyage: Walldorf (Baden) 
 Webpräsenz der Stadt Walldorf

Byer i Baden-Württemberg
Star Trek: Picard

Star Trek: Picard er en amerikansk web-tv-serie lavet for CBS All Access af Alex Kurtzman. Det er den ottende serie i franchisen Star Trek. Handlingen starter 20 år efter Star Trek: Nemesis med en pensioneret Jean-Luc Picard.

Star Trek: Picard havde premiere den 23. januar 2020 og den første sæson bestod af 10 episoder.

I Danmark kan serien ses på Prime Video.

Eksterne henvisninger 

 

Picard
Nettvprogrammer
Tour Down Under 2020

Tour Down Under 2020 var den 22. udgave af cykelløbet Tour Down Under. Det australske etapeløb var det første arrangement på UCI's World Tour-kalender i 2020 og blev arrangeret mellem 21. og 26. januar 2020. Schwalbe Classic blev kørt som optaktsløb. Australske Richie Porte fra  blev den samlede vinder af løbet for anden gang i karrieren.

Hold og ryttere

Danske ryttere 
 Mikkel Bjerg kørte for 
 Mads Pedersen kørte for 
 Asbjørn Kragh Andersen kørte for 
 Michael Mørkøv kørte for

Etaperne

1. etape

2. etape

3. etape

4. etape

5. etape

6. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Startliste

Referencer

Eksterne henvisninger 
 
 

2020
UCI World Tour 2020
Prime Video

Prime Video, også markedsført under navnet Amazon Prime Video er en amerikansk video on demand internet tjeneste, der er udviklet, ejet og drevet af Amazon.

Nettvkanaler
Moralspil

Moralspil eller moralitet er en teaterform fra middelalderen af religiøse skuespil med allegoriske rollefigurer. Ordet moralitet stammer fra fransk moralité der igen stammer fra latin moralitas.

Moralspil var versificerede allegoriske dramaer med dyder og laster og andre abstrakte begreber som rolleindehaverne ocm[?sv] religiøs og politisk tendens. Moralspillene forekom mest i Frankrig og England. I Frankrig har man fundet omkring 65 moralspil, i England flere. I Frankrig er moralspil Bien avisé, mal avisé ældst, fra 1439. Det længste moralspil er L'homme pescheur med over 23.000 vers. Genren var mest populær mellem 1400 og 1550.

I England er moralspillet "Spillet om Envar" den mest kendte, og har levet længst i genren. Oliver Cromwell forbød moralspil.

I andre lande findes lignende typer af dramaer, men de udgør ikke en egen genre adskilt fra mysteriespillene, som de står nær. Eksempler på sådanne spil er Lope de Vegas Comedias såsom El viage del alma ("Sjælens rejse").

Se også 
 Moral

Kilder/referencer

Eksterne henvisninger
 Youtube: Get Outside and Have a (Mystery) Play: Crash Course Theater #10
 Youtube: Everyman - A Morality Play

Middelalderens kultur
Teaterhistorie
Franske ord og vendinger
Kristendom
Mysteriespil

Mysteriespil er en folkelig teaterform fra middelalderen, som fremføres af amatører på offentlige pladser. Mysteriespillene havde religiøst indhold, og gestaltede oftest historier hentet fra Biblen. Hændelserne omkring påskeugen var et almindeligt tema (påskespil / passionsspil) men mange andre bibelske beretninger anvendtes. Det ældste bevarede mysteriespil er Adamsspillet (Le Mystère d'Adam) fra 1100-tallet.

Mange steder forbydes mysteriespillene efter reformationen på 1500-tallet. Et velkendt passionsspil, som stadig spilles er det i Oberammergau i Tyskland. I Storbritannien er det relativt almindeligt med moderne rekonstruktioner af gamle spil.

Se også 
 Moralspil
 Kristendom

Kilder/referencer

Eksterne henvisninger
 Youtube: Get Outside and Have a (Mystery) Play: Crash Course Theater #10

Middelalderens kultur
Teaterhistorie
Kristendom
Cold War (film)

Cold War (Polsk: Zimna wojna) er en polsk dramafilm fra 2018, instrueret af Paweł Pawlikowski. Den foregår under den kolde krig i Polen.

Filmen var nomineret for 3 Oscars, blandt andet for bedste internationale film.

Eksterne henvisninger 
 

Film fra 2018
Film fra Polen
Oscaruddelingen 2020

Oscaruddelingen 2020 var den 92. udgave af oscaruddelingen og fandt sted 9. februar 2020, hvor man kårede de bedste præstationer inden for film fra 2019. Uddelingen blev holdt i Dolby Theatre i Hollywood i Los Angeles i regi af Academy of Motion Picture Arts and Sciences (AMPAS).

Nomineringer og vindere

Liste 

Æresprisen Jean Hersholt Humanitarian Award vil i år gå til Geena Davis.

Referencer 

2020
Kultur i 2020
Schwalbe Classic 2020

Schwalbe Classic 2020 var et cykelløb, der var den 15. udgave af criteriet Schwalbe Classic, tidligere kendt som Down Under Classic i Adelaide, Australien. Løbet blev kørt som et optaktsløb til Tour Down Under 2020 og blev arrangeret 19. januar 2020. Det blev vundet af australske Caleb Ewan fra  for andet år i træk og fjerde gang i karrieren, foran Elia Viviani og Simone Consonni.

Hold og ryttere

Danske ryttere
Mikkel Bjerg kørte for 
Mads Pedersen kørte for 
Asbjørn Kragh Andersen kørte for 
Michael Mørkøv kørte for

Resultater

Eksterne henvisninger
 
 

People's Choice Classic
Cykelløb i 2020
Curies lov

Curies lov beskriver sammenhængen mellem magnetiseringen  af et paramagnetisk materiale, det påførte magnetfelt , og temperaturen . Loven lyder

hvor  er Curies konstant. Loven gælder for små værdier af , da magnetisering har et maksimum, hvor proportionaliteten stopper.

Kildehenvisninger 

Elektromagnetisme
Portræt af en kvinde (Klimt)

Portræt af en kvinde er et maleri af Gustav Klimt malet i 1916-17. Maleriet blev købt af Giuseppe Ricci Oddi i 1925 og indgik i hans galleri, Galleria d'arte moderna Ricci Oddi, indtil det blev stjålet den 22. februar 1997. Maleriet var væk i mere end 22 år, men 10. december 2019 fandt en gartner en skjult åbning i en af museets mure, hvor maleriet stod indsvøbt i en plastikpose.

I 1996 studerede den 18-årige Claudia Maga kunsthistorie i Piacenza, og i Galleria d'arte moderna Ricci Oddi blev hun dybt fascineret af dette Klimt-portræt. Dette afstedkom en interesse for Gustav Klimt og hans kunst. Hendes interesse førte til, at hun opdagede, at det var malet ovenpå et andet kvindeportræt. Det er formentlig eneste gang, at Klimt gjorde noget sådant.

Røntgenanalyse afslørede, at portrættet var en overmalet version af Klimts mistede værk Portræt af en ung dame (med hat og tørklæde), der forsvandt i 1917. Det originale portræt viste en kvinde, som Klimt menes at have haft et kærlighedsforhold, men efter at hun pludselig døde, malede han værket over.

Det er antaget, at maleriet blev stjålet den 22. februar 1997, kort tid før en speciel udstilling blev planlagt på galleriet medens bygningen var under renoveringen. Rammen blev fundet kasseret på taget ved siden af et ovenlysvindue, som var for lille til, at maleriet var blevet fjernet gennem det.

I april 1997 opdagede de italienske politimyndigheder en forfalskning af høj kvalitet ved Ventimiglia, ved Italiens grænse til Frankrig, i en pakke tiltænkt den tidligere italienske premierminister Bettino Craxi, som skjulte sig i Hammamet, Tunesien. "Tyveriet" i februar kan have været iscenesat kort før udstillingen for at dække over byttet af det originale maleri med forfalskningen nogle måneder før. Sagen blev genåbnet i 2014 som følge af de nye kendsgerninger. Forskellige kopier af maleriet er kendt af det italienske politi.

I december 2019, 23 år efter tyveriet, blev en pose med maleriet fundet i en fordybning i en udvendig mur i galleriet. Fundet blev gjort af gartnere, der ryddede for efeu, som var vokset over fordybningen mindst ti år før. Den følgende måned blev det bekræftet, at maleriet var det forsvundne portræt af en dame. Tests skal udføres for at finde ud af, om maleriet har befundet sig inde i væggen, siden det blev stjålet, eller om det er blevet placeret der senere. Maleriet vil derefter indgå i galleriets udstilling.

Referencer 

Malerier fra 1917
Malerier af Gustav Klimt
Franz Welser-Möst

Franz Welser-Möst (Franz Leopold Maria Möst; født 16. august 1960 i Linz) er en østrigsk dirigent.

Historie 
Welser-Möst blev født som det fjerde barn af forældrene Marilies Möst (politiker) og Franz Möst (læge). Han studerede komposition og violin på Musikgymnasium Linz. Skader fra en alvorlig bilulykke i 1978 afsluttede hans planer om at blive violinist. Han studerede veterinær i München fra 1980 til 1984. Fra 1982 til 1985 var han også direktør for det østrigske ungdomsorkester. Möst fik scenenavnet Welser-Möst i 1984 eller 1985.

Han var dirigent for følgende orkestre:
 Norrköpings Symfoniorkester (1986-1991)
 London Philharmonic Orchestra (1990-1996)
  (1995-2002; Musikdirektor, Generalmusikdirektor)
  (siden 2002)

Den 6. juni 2007 blev han af den østrigske kulturminister, Claudia Schmied, udnævnt til hovedmusikdirektør for Wiener Staatsoper siden 2010.

2011, 2013 og 2023 dirigerede han Wiener Philharmonikernes nytårskoncert.

Referencer

Eksterne henvisninger 

Dirigenter fra Østrig
Personer fra Linz
Øster Skadhede

Øster Skadhede er en slægtsgård, der ligger mod nord i Bøvling Sogn, Lemvig Kommune. Slægten kan følges gennem 10 generationer i perioden 1624-2012.

Gården er portrætteret af Anders Agger i DR-dokumentaren 'Slægtsgården' i 1996.

Ejerliste 

 Sven Pedersen (i 1624)
 Peder Svendsen (1664-1688)
 Mogens Pedersen (1688-1729)
 Knud Mogensen (1729-1749)
 Søren Laursen  (1749-1799)
 Christen Sørensen (1799-1817)
 Christen Christensen (1817-1866)
 Jens Christensen (1866-1917)
 Søren Kristensen Skadhede (1917-1949)
 Jens Skadhede (1949-2012)

Referencer 

Gårde i Danmark
Bygninger, konstruktioner og anlæg i Lemvig Kommune
Music to Be Murdered By

Music To Be Murdered By er det 11. studiealbum af den amerikanske rapper Eminem, og blev udgivet den 17. Januar 2020 af Aftermath Entertainment, Shady Records, Interscope Records og Goliat Records. Albummet blev udgivet uden forudgående annoncering, på samme måde som det foregående album Kamikaze. Albummet er produceret af Dr. Dre, Eminem sammen med yderligere musikproducere, og byder på gæsteoptrædelser fra Black Thought, Q-Tip, Juice Wrld, Ed Sheeran, Young M.A, Skylar Grey, Don Toliver, Anderson .Paak og Royce da 5'9", blandt andre.

Sporliste

Referencer 

Album fra 2020
Eminem-album
Željko Musa

Željko Musa (født 8. januar 1986 i Mostar, SFR Jugoslavien) er en kroatisk håndboldspiller som spiller for SC Magdeburg og Kroatiens herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Kroatien
Håndboldspillere fra SC Magdeburg
Håndboldspillere fra Vive Kielce
Marino Marić

Marino Marić (født 1. juni 1990 i Mostar, SFR Jugoslavien) er en kroatisk håndboldspiller som spiller for MT Melsungen og Kroatiens herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Kroatien
Håndboldspillere fra MT Melsungen
Håndboldspillere fra RK Zagreb
Marko Mamić

Marko Mamić (født 6. marts 1994 i Zagreb, Kroatien) er en kroatisk håndboldspiller som spiller for SC DHfK Leipzig og Kroatiens herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Kroatien
Håndboldspillere fra MT Melsungen
Håndboldspillere fra RK Zagreb
HK Midt Arena

HK Midt Arena er i SG Huset og benyttes af basketballklubben, Svendborg Rabbits, og Svendborg Håndboldklub.

Sport i Svendborg
SC DHfK Leipzig

Sportclub Deutsche Hochschule für Körperkultur Leipzig er en tysk herrehåndboldklub fra Leipzig, Tyskland. Klubben blev etableret i 1954 og ledes af præsidenten Christoph Hensel. Hjemmekampene bliver spillet i Arena Leipzig. Holdet spiller pr. 2020, i Bundesligaen.

Aktuel trup

Spillertruppen 2019-20 

Målvogter
 1  Jens Vortmann
 35  Joel Birlehm
LW
 11  Lukas Binder
 92  Raul Santos
RW
 4  Patrick Wiesmach
 8  Lukas Krzikalla
Stregspiller
 19  Bastian Roscheck
 28  Maciej Gębala
 34  Alen Milosevic

LB
 18  Philipp Müller
 20  Philipp Weber
 22  Marko Mamić
CB
 7  Luca Witzke
 13  Maximilian Janke
 14  Niclas Pieczkowski
RB
 3  Franz Semper
 25  Gregor Remke

Eksterne henvisninger 
  

Leipzig
Håndboldklubber fra Tyskland
Bergischer HC

Bergischer HC er en tysk herrehåndboldklub fra byerne Wuppertal og Solingen, Tyskland. Klubben blev etableret i 2006 og ledes af præsidenten Jörg Föste. Hjemmekampene bliver spillet i Uni-Halle. Holdet spiller pr. 2020, i Bundesligaen.

Aktuel trup

Spillertruppen 2019-20 

Målvogter
 1  Christopher Rudeck
 12  Joonas Klama
 61  Tomáš Mrkva

Venstre fløj
 21  Sebastian Damm
 32  Jeffrey Boomhouwer
Højre fløj
 11  Arnór Þór Gunnarsson
 18  Yannick Fraatz
Stregspiller
 5  Max Darj
 16  Rafael Baena
 23  Leoš Petrovský

Venstre back
 17  Daniel Fontaine
 20  Csaba Szücs
 22  Fabian Gutbrod
Playmaker
 19  Tomáš Babák
 24  Linus Arnesson
 39  Lukas Stutzke
Højre back
 13  Kristian Nippes
 14  Maciej Majdziński
 25  Ragnar Jóhannsson

Eksterne henvisninger 
  

Wuppertal
Håndboldklubber fra Tyskland
Marin Šego

Marin Šego (født 2. august 1985 i Mostar, SFR Jugoslavien) er en kroatisk håndboldspiller som spiller for Montpellier Handball og Kroatiens herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 
 

Håndboldspillere fra Kroatien
Håndboldspillere fra Vive Kielce
Marin Šipić

Marin Šipić (født 29. april 1996 i Bad Soden, Tyskland) er en kroatisk håndboldspiller som spiller for RK Zagreb og Kroatiens herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 
 

Håndboldspillere fra Kroatien
Håndboldspillere fra RK Zagreb
David Mandić

David Mandić (født 14. september 1997 i Ljubuški, Bosnien-Hercegovina) er en kroatisk håndboldspiller som spiller for RK Zagreb og Kroatiens herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 
 

Håndboldspillere fra Kroatien
Håndboldspillere fra RK Zagreb
Kochsvej

Kochsvej er en sidegade på Frederiksberg i København, der går fra Frederiksberg Allé i nord til Vesterbrogade i syd.

Området hvor gaden ligger var en del af handelsgartner F.J. Kochs gartneri indtil midten af 1880'erne. Gaden blev anlagt, da han begyndte at udstykke grunden til medlemmer af det bedre borgerskab til brug for villabyggeri. Gaden blev navngivet officielt i 1885. De sidste dele af gartneriet på den østlige side af gaden forsvandt i 1895. På det tidspunkt var man gået fra byggeri af villaer til etageejendomme. Gaden er dog stadig præget af blandingen af de to forskellige hustyper.

Bygninger og beboere 

De to ældste huse er betydeligt ældre end gaden. Nr. 3 blev opført for musiklærer Adolph Lund efter tegninger af Bernhard Seidelin i 1852. Nr. 5A ved siden af er fra 1867. Nr. 24 blev opført for F.J. Koch selv efter tegninger af Julius Schmidth i 1898. Nr. 18 blev tegnet af Thorvald Jørgensen og er noteret af Kulturarvstyrelsen med bevaringsværdi 3. London Toast Theatre har kontor her.

De to store villaer i nr. 30 og 32 blev begge opført i 1901 efter tegninger af H.P.N. Hedemann. De gør sig begge bemærket ved deres renæssancestil med tårne og spir. Nr. 30 husede tidligere Plejehjemmet Lotte. Privatskolen Frederik Barfods Skole, der stammer fra 1834, har til huse i de tre villaer i nr. 32-36.

Hjørneejendommen Kochsvej 44-46 / Vesterbrogade 176 blev opført i 1888 af murermester O. Strassen. Hjørneejendommen Kochsvej 35-37 / Vesterbrogade 174 overfor blev opført i 1899 af murermester P. Christensen. Hjørneejendommen Frederiksberg Allé 53/Kochsvej 2 i den anden ende af gaden blev tegnet af Ole Boye og Ludvig Andersen.

Den lange etageejendom i nr. 21-33 blev opført i 1897-1901 efter tegninger af Johannes Zehngraff i historicistisk stil. Historikeren Anna Hude boede i stuen i nr. 29 fra 1907 til 1909. Skuespilleren Paul Hagen boede på 3. sal i samme opgang fra 1955 til 1958. De to etageejendomme i nr. 7-11 og nr. 13 blev begge opført i 1898 efter tegninger af Julius Bagger, ligeledes i historicistisk stil. Nr. 15 fra 1897 er også i historicistisk stil. Opfinderen Jacob Ellehammer boede i stueetagen i nr. 11, efter at han flyttede til København fra Nykøbing Falster, og efterfølgende i nr. 15 fra 1905 til 1918.

Etageejendommen nr. 6-8 blev opført i 1905 efter tegninger af C.W. Christiansen i rokokostil.

Noter

Eksterne henvisninger 

Gader på Frederiksberg
Matej Ašanin

Matej Ašanin (født 4. september 1993 i Zagreb, Kroatien) er en kroatisk håndboldspiller som spiller for RK Zagreb og Kroatiens herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Kroatien
Håndboldspillere fra RK Zagreb
Tage la Cour-diplomet

Tage la Cour-diplomet er en litteraturpris, som uddeles af Det Danske Kriminalakademi. 

Prisen gives til en forfatter, som har formået at dokumentere kriminelle forhold i virkeligheden på en vedkommende, lødig, kvalitetsbetonet og velskreven vis.  

Prisen er opkaldt efter den danske krimiforfatter og hoteldirektør Tage la Cour.

Modtagere 

 2020: Kristian Corfixen for bogen Sygeplejersken
 2019: Tyge Krog for bogen Det store natmandskomplot
2018: Janus Køster-Rasmussen og Camilla Stockmann for bogen Bullshit. Fortællingen om en familie

Referencer 

Litteraturpriser
Maritime Provinser

De Maritime Provinser eller Havprovinserne (engelsk: Maritime Provinces eller Maritimes, fransk: Les Maritimes) i Canada betegner provinserne Nova Scotia, New Brunswick og Prince Edward Island.

I syd grænser de maritime provinser til Maine i USA, i nordvest til Québec på Gaspéhalvøen og i nordøst er de adskilt fra Newfoundland af Saint Lawrence-bugten. Newfoundland og Labrador er normalt ikke inkluderet i gruppen af de maritime provinser, men danner sammen med disse tre de Atlantiske Provinser.

De maritime provinser udgør ikke så meget en geografisk som en historisk og kulturel enhed. Provinserne udgjorde Acadia sammen med dele af New England i USA. Området var omstridt mellem England og Frankrig fra det blev opdaget af europæerne. Ved Freden i Paris i 1763 blev de maritime provinser overgivet til England. New Brunswick og Nova Scotia var blandt de grundlæggende provinser i den canadiske føderation i 1867, mens Prince Edward Island først tiltrådte staten i 1873.

Referencer 

New Brunswick
Nova Scotia
Prince Edward Island
Canadas historie
Queen's University

Queen's University at Kingston (almindeligvis forkortet til Queen's University eller Queen's) er et offentligt canadisk universitet i Kingston, Ontario. Det blev grundlagt 16. oktober 1841 ved et kongeligt charter udstedt af Dronning Victoria. Universitetet blev grundlagt 26 år før Canada. Queen's ejer mere end 1.400 hektar i Ontario og Herstmonceux Castle i East Sussex i England.

Church of Scotland oprettede Queen's College i 1841 ved et charter fra Dronning Victoria. Undervisningen, som skulle forberede de studerende til præstegerningen, begyndte 7. marts 1842 med 13 studerende og 2 lærere. I 1869 var Queen's det første universitet vest for de Maritime Provinser som optog kvindelige studerende. I 1883 blev der er oprettet en medicinsk skole for kvinder med tilknytning til Queen's University, efter at mandlige ansatte og studerende havde reageret fjendtligt over optagelse af kvinder på medicinstudiet. Queen's endte sin tilknytning til den presbyterianske kirke i 1912 og skiftede navn fra Queen's College at Kingston til sit nuværende navn.

Queen's har over 23.000 studerende.

Referencer 

Universiteter i Canada
Ontario
Etableret i 1841
Olfi

Olfi er en dansk abonnementsbaseret netavis, der dækker dansk forsvars- og sikkerhedspolitik. Grundlægger og redaktør er journalist Peter Ernstved Rasmussen, der har i en baggrund i Forsvaret, bl.a. som reserveofficer i Den Kongelige Livgarde.

Olfi er selvstændigt og uafhængigt af Forsvaret og andre økonomiske og politiske interesser. Mediet citeres jævnligt i danske omnibusmedier, og redaktøren benyttes ofte som kilde og ekspert.

Mediet er opkaldt efter korvetten Olfert Fischer, i Forsvaret ofte forkortet og omtalt som OLFI. Skibet blev i 1990 udsendt for at håndhæve FN's sanktioner mod Irak, efter landets invasion og okkupation af Kuwait. Udsendelsen markerede en ændring i den danske udenrigspolitik over mod en mere aktivistisk sikkerheds- og udenrigspolitik.

I 2019 blev redaktør Peter Ernstved Rasmussen tildelt Graverprisen af Foreningen for Undersøgende Journalistik for ene mand at have afdækket om nepotisme, embedsmisbrug og inhabilitet blandt de øverste chefer i Forsvaret og Forsvarsministeriet. Hans artikler for Olfi førte blandt andet til, at hærchef Hans-Christian Mathiesen i oktober 2018 blev fritaget for tjeneste.

Kilder

Eksterne henvisninger 
 Olfi.dk

Danmarks militær
Netaviser fra Danmark
Bergslagsleden

[
{
  "type": "ExternalData",
  "service": "geoline",
  "ids": "Q820225",
  "properties": {
    "title": "Bergslagsleden",
    "stroke": "#08476d",
    "stroke-width": 3
  }
}
]
Bergslagsleden er svensk vandrerute, der strækker sig 280 km gennem hele Örebro län. Start- og slutpunkterne for ruten er Kloten ved grænsen til Dalarna i nord og Stenkällegården i Tiveden i syd. Hele ruten, som er afmærket med orange markeringer, er inddelt i 17 etaper på mellem 7 og 23 km hver.

Bergslagsleden er opkaldt efter Bergslagen, som omfatter de nordlige dele af Örebro län. Ruten er en del af den europæiske fjernvandrevej E1, der strækker sig over 7.000 km fra Nordkap til Sicilien.

Referencer

Sveriges natur
Örebro län